2. Վկայակոչում է 1987թ. հունիսի 18-ի բանաձևը, որով Եվրախորհրդարանը մասնավորապես ճանաչել է, որ 1915-1917թթ. Օսմանյան կայսրության տարածքում հայերի դեմ տեղի ունեցած այդ ողբերգական իրադարձությունները ցեղասպանություն են, ինչպես որ սահմանված է 1948թ. ցեղասպանություն հանցագործությունը կանխելու և պատժելու կոնվեկցիայում, դատապարտում է մարդկության դեմ հանցագործությունների և ցեղասպանության բոլոր դեպքերը և վճռականորեն դատապարտում է դրանք ժխտելու ցանկացած փորձ,